Source: http://www.sarkanyhajozas.hu/news.php?a=&p=3
Timestamp: 2017-04-26 15:38:54
Document Index: 15062152

Matched Legal Cases: ['Bíróság ', 'Bíróság ', 'Bíróság ', 'bíróság ', 'bíróság ', 'bíróság ', 'bíróság ', 'Bíróság ']

A Magyar Sárkányhajó Szövetség, a Nemzetközi Sárkányhajó Szövetség (IDBF) teljes jogú tagja és mint ilyen az IDBF által elismert szervezet, mely Magyarországon a sárkányhajózást irányítja.	Hírek
Sárkányhajó cikk a Népszabadságban
A Népszabadság december 5.-i számának „Arcok” című rovatában Bocsor Balázs világbajnokunkról, az MSSZ elnökségi tagjáról jelent meg egy kiváló cikk, amely egyben a sárkányhajó sportágat is részletesen mutatja be. Érdemes elolvasni!
Sárkányhajó konferencia
A Magyar Sárkányhajó Szövetség 2011. december 3.-án tartotta, idei sárkányhajó konferenciáját.
A résztvevők együtt hallgathatták meg a sportág vezetőinek, és az elnökség tagjainak előadásait, majd ezt követően kerekasztal - beszélgetés formájában értékelték az elmúlt versenyszezont, egyeztettek a sportág aktualitásairól, és az elkövetkező feladatokról.
A Magyar Sárkányhajó Szövetség közleménye
A magyar sárkányhajó sportág sikerének záloga a Magyar Sárkányhajó Szövetség és a Magyar Kajak – Kenu Szövetség megállapodása.
A Fővárosi Bíróság 2008. augusztus 28.-án kelt végzésével a Magyar Sárkányhajó Szövetséget, mint a sárkányhajó sportágban Magyarországon egyedüliként működő szövetséget jogerősen bejegyezte a sportági országos szakszövetségek nyilvántartásába.
A Magyar Sárkányhajó Szövetség ezt követően különböző fórumokon és formában többször kezdeményezett egyeztetést a Magyar Kajak – Kenu Szövetséggel a magyarországi sárkányhajó sportág országos és nemzetközi szintű képviseletével, irányításával kapcsolatos jogosítványok tisztázása céljából.
A Magyar Sárkányhajó Szövetség sajnálatosnak tartja, hogy ezen törekvései a Magyar Kajak – Kenu Szövetség elutasító magatartása miatt eredménytelenek maradtak.
Mindazonáltal a Magyar Kajak – Kenu Szövetség 2010-ben, az alább említett per megindítását követően azonnal kezdeményezte a Legfőbb Ügyészségnél a Magyar Sárkányhajó Szövetség országos sportági szakszövetségek nyilvántartásából való törlését. A Legfőbb Ügyészség a Magyar Kajak – Kenu Szövetség ezen példátlan kérelmét kategorikusan elutasította és rámutatott, hogy a Fővárosi Bíróság a Magyar Sárkányhajó Szövetség bejegyzésekor megállapította, hogy Magyarországon a sárkányhajó sportágban más országos sportági szakszövetség nem működik, így a Magyar Sárkányhajó Szövetséget illetik meg szakszövetségi jogosítványok.
Tény, hogy a Magyar Kajak – Kenu Szövetséget a Fővárosi Bíróság 2001. február 27.-én a kajak – kenu sportágban jegyezte be az országos sportági szakszövetségek nyilvántartásába. A Magyar Kajak – Kenu Szövetség a sárkányhajózást, csak mint szakágat szerepelteti alapszabályában annak ellenére, hogy a sárkányhajózást a nemzetközi sportszervezetek önálló sportágként elismerték, azaz a sárkányhajózás nem a kajak-kenu egyik szakága.
Ilyen előzmények után a Magyar Sárkányhajó Szövetség kénytelen volt országos sportági szakszövetségi státuszából eredő személyes jogainak a Magyar Kajak – Kenu Szövetséggel szembeni megóvása érdekében a Pesti Központi Kerületi Bíróságnál keresettel élni.
A Magyar Sárkányhajó Szövetség a bíróság által elbírált keresetében azt kérelmezte, hogy állapítsa meg a bíróság, hogy az önálló sportágnak minősülő sárkányhajó sportágban a sport törvény értelmében országos sportági szakszövetségként kizárólagos jelleggel a Magyar Sárkányhajó Szövetség jogosult a szakszövetség részére meghatározott feladatokat ellátni, és törvényben megállapított különleges jogosítványokat gyakorolni.
Ugyanakkor éppen a magyar sport iránt érzett elkötelezettsége miatt a Magyar Sárkányhajó Szövetség nem kérelmezte, hogy a bíróság kötelezze a Magyar Kajak – Kenu Szövetséget arra, hogy az ne működtessen sárkányhajó szakágat.
A bíróság gyors és korrekt eljárásában meghozott nem jogerős ítéletének indokolásában tényként rögzítésre került, hogy bírósági nyilvántartás szerint a Magyar Sárkányhajó Szövetség a sárkányhajó sportág, a Magyar Kajak – Kenu Szövetség pedig a kajak-kenu sportág országos sportági szakszövetsége. A Sportról szóló törvény szerint pedig egy sportágban kizárólagos jelleggel csak egy országos sportági szakszövetség működhet.
Az ítélet szerint a fenti tények alapján tehát a felek közötti jogviszony természete és más ok sem zárja ki, hogy a Magyar Sárkányhajó Szövetség, mint a magyar sárkányhajózás sportági szakszövetsége, a Magyar Kajak – Kenu Szövetséggel, mint a kajak-kenu sportág sportági szakszövetséggel szemben megállapítás helyett marasztalásra, azaz a sárkányhajó sportággal kapcsolatos jogosítványok gyakorlásától való eltiltásra irányuló keresetet terjesszen elő. A kereset elutasításának oka tehát az, hogy a törvényes jogok megóvása érdekében történő megállapításon túlmutatóan a Magyar Sárkányhajó Szövetség kérheti a Magyar Kajak – Kenu Szövetség marasztalását is.
A Magyar Sárkányhajó Szövetség hangsúlyozza, hogy 1998 óta változatlanul a magyar sport és azon belül is elsősorban a sárkányhajózás sikerességét szem előtt tartva a kölcsönös tisztelet alapján bármikor kész a kialakult vitás helyzet tisztázására, mellyel példamutatóan járhatna elől mindkét sportszövetség a sárkányhajó sportág nemzetközi viszonyainak rendezéséhez is.
A Magyar Sárkányhajó Szövetség megállapodás tervezete a pertől függetlenül jelenleg is a Magyar Kajak – Kenu Szövetség asztalán fekszik, hiszen folyamatosan a korrekt együttműködésre törekszik.
Végül a Magyar Sárkányhajó Szövetség nem vitatja, hogy más szervezet, közösség is folytathat sárkányhajós tevékenységet hazánkban, sőt ezt lehetőségeihez mérten támogatja, pártfogolja is, hiszen ez a sportág népszerűségét, fejlődését szolgálhatja. De mint ahogy azt a bírósági ítélet indokolása is megerősíti, a sportág irányítása és a sportról szóló törvényből adódó jogok a Magyar Sárkányhajó Szövetséget illetik meg, melyekkel élni is kíván.
„A Szövetség általános elnökhelyettese, egy személyben az Európai Sárkányhajó Szövetség (EDBF) alelnöke Járosi Péter, örömmel nyugtázta, hogy a magyar bíróság gyors és pontos ítéletben ismételten rögzítette a két szövetség státuszát, melyből egyértelműen kitűnik, hogy a sporttörvény és a Fővárosi Bíróság határozatának értelmében, a sárkányhajó sportág irányító szerve Magyarországon a Magyar Sárkányhajó Szövetség, és hogy személyi jogainak megóvása érdekében indított pere nem kerülhető meg, ebben a kérdésben a bíróságnak kell majd jogerős döntést hoznia. „
„A Magyar Sárkányhajó Szövetség pedig a továbbiakban, idei nagyon eredményes világbajnokságot követően (Tampa Bay), ahol a magyar válogatott 3 arany, 2 ezüst, 3 bronz érmet szerzett, a 2013-ban Szegeden megrendezésre kerülő IDBF Sárkányhajó Világbajnokság megszervezésére, előkészítésére koncentrál, mely a világ sárkányhajósainak – bízvást - legnagyobb seregszemléje lesz .”
Szárnyaltak a magyar sárkányhajósok
A DIGI Sport napindító műsorában, a Reggeli Startban Szombathy Pál műsorvezető vendége volt, Járosi Péter a Magyar Sárkányhajó Szövetség általános elnökhelyettese és Molnár Gábor világbajnok. Az adás felvételről itt tekinhető meg.
A legjobbak sem tudták megfejteni a magyar sárkányhajósok titkátE címmel jelent meg írás az egyik legolvasottabb internetes honlapon, az origo-n.
A cikket ide kattintva tudod elolvasni.
Interjú Dóri Balázzsal, a Világbajnok legénység kapitányávalSzeptember közeledtével a sárkányhajós társadalom az idei utolsó felvonásra készül, szeptember 3-4-én Szegeden a fesztiválsorozat és Magyar Marathon Kupa újabb állomása, két héttel később Fadd-Domboriban a 2012-es nemzetek közötti EB-re és klubcsapat VB-re válogatóverseny következik, majd szeptember utolsó hétvégéjén Székesfehérváron a záró fesztivál és Magyar Marathon Kupa kerül megrendezésre. Ezúttal a közelmúlt sikereire tekintetünk vissza, hiszen bár a napsugarak ereje már nem augusztusi, a világbajnoki aranyérem csillogása örök! A 10. Nemzetek közötti Sárkányhajó Világbajnokság utolsó napján készített interjúnkat olvashatják Dóri Balázzsal, a világbajnok Premier Open legénység csapatkapitányával.
Nyert a Napfény Városa a Napfény Államában
Az IDBF Kongresszusa a Magyar Sárkányhajó Szövetség küldöttségének prezentációját követően megszavazta a vezetők ülésének javaslatát, így 2013-ban Szegeden rendezheti a Magyar Sárkányhajó Szövetség az IDBF nemzetek közötti sárkányhajó világbajnokságot!
Négy világbajnok nemzet a királykategória négy távjánMagyarország, Egyesült Államok, Kína, Németország a sárkányhajó sport élén
Az Egyesült Államokbeli Tampa Bay-en augusztus 3. és 8. között lezajlott 10. Nemzetek közötti Sárkányhajó Világbajnokságon az úgynevezett királykategória, azaz a Premier Open versenyszámaiban mindegyik távon (200, 500, 1000 és 2000 méteren) más-más nemzet csapata szerezte meg a világbajnoki címet, ami kiválóan szemlélteti a világbajnokság mezőnyének kiegyensúlyozottságát. A magyar sárkányhajó válogatott Premier Open legénysége a legnagyobb állóképességet igénylő távon, 2000 méteren szerzett világbajnoki címe és a nem kevésbé embert próbáló 1000 méteres távon nyert bronzérme mellett a sprinttávon és az 500 méteren tisztes helytállással zárta az egyhetes küzdelmeket.
Bronzérmek 1000 méteren!
A világbajnokság második versenynapján bronzérmet szerzett az 1000 méteres távon, hagyományos nagy hajóban a világbajnok Premier Open legénység, valamint szintén 1000 méteren a kishajós versenyre összeállított premier csapat.
Világbajnok a Premier Open 2000 méteren!!!
„The Hungarians are flying!”
Óriási küzdelemben, fullasztó időben, nagyszerű versenyzéssel világbajnok lett a magyar sárkányhajó válogatott Premier Open csapata 2000 méteren!
Rendkívül jól akklimatizálódott a magyar válogatott, hiszen a floridai Tampa Bay-en zajló 10. Nemzetek közötti Sárkányhajó Világbajnokság első versenynapját megelőzően közel 30 órás utazást, majd három edzés-napot követően kellett helytállnia az első megmérettetésen. Az időeltolódáson kívül a klímát is meg kell(ett) szokni, a hőség mellett a szokatlanul magas páratartalom még az egyszerű járókelőket is megviseli, nemhogy a maximális pulzust produkáló versenyzők szervezetét. A 2000 méteres távon különösen… De nem a mi fiainkét!!
Sárkányhajó Világbajnokság Magyarországon 2013-banElőzetes felkérést kapott a Magyar Sárkányhajó Szövetség a 2013-as világbajnokság megrendezésére
A 10. Nemezetek közötti Sárkányhajó Világbajnokságot megelőzően, 2011. augusztus 2-án tartotta ülését a Nemzetközi Sárkányhajó Szövetség (IDBF) Vezetősége
Az ülésen a Magyar Sárkányhajó Szövetség (MSSZ), illetve az Európai Sárkányhajó Szövetség (EDBF) képviseletében Járosi Péter vett részt. Az MSSZ képviselői a 2015-ös világbajnokság megrendezésére szóló pályázatot röviden ismertették, a teljes anyagot az augusztus 8-ai kongresszuson lesz lehetőségük bemutatni. Az előadást követően azonban kedvező felkérést kapott az MSSZ. Tekintettel arra, hogy a 2013-as vb rendezést elnyert Teherán egyenlőre nem tudta biztosítani a feltételeket, az ülés döntése értelmében visszavették a rendezés jogát Irántól, majd megkérdezték, hogy Magyarország nemcsak 2015-ben - amelyre eredetileg pályázott - hanem helyette 2013-ban is tudná-e vállalni a rendezést. Mivel minden feltétel adott, hiszen a világbajnokság a szegedi Maty-éren lenne, a szervezőgárda pedig a 2009-es budapesti klub legénység Európa-bajnokságon már sikeresen bizonyított, az Magyar Sárkányhajó Szövetség örömmel vállalta a felkérést. A döntés értelmében így a kongresszus elé terjesztik azt a javaslatot, hogy 2013-ban Magyarország rendezhesse a nemzetek közötti világbajnokságot. Végleges döntés 2011. augusztus 8–án lesz.
2011. augusztus 2., Egyesült Államok, Florida, Tampa Bay
Királyi futamVilmos herceg legénysége legyőzte felesége, Katalin hercegnő hajóját a kanadai Dalvay tavon, 200 yardos távon rendezett sárkányhajó versenyen
A világ leghíresebb sárkányhajósai, Vilmos Herceg, Cambridge Hercege és Felesége Katalin, Cambridge Hercegnője – vagy ahogy a médiában emlegetik őket, Vilmos és Kate – vízre szálltak egy két hajós versenyen a Prince Edward Island-i Dalvay tavon, 2011. július 4-én, kanadai körútjuk alkalmával.
IX. Magyar Felnőtt és VI. Magyar Ifjúsági és Senior Sárkányhajó Bajnokság2011. június 3. és 5. napja között Fadd-Domboriban rendezte a Magyar Sárkányhajó Szövetség az A ligás Magyar Sárkányhajó Bajnokságot
Az időjárás ismét a kegyeibe fogadta a sárkányhajós társadalmat, a pályaépítést ugyan még viharos időjárás nehezítette, de a sportolók már ideális körülmények között, a Holt-Duna csillogó vizén, szikrázó napsütésben mérhették össze erejüket.
VIII. Győri Nemzetközi Sárkányhajó FesztiválMájus 20-22. napja között 92 legénység részvételével került megrendezésre a VIII. Győri Nemzetközi Sárkányhajó Fesztivál és I. Magyar Kupa futam.
A Magyar Diáksport Szövetség és a Magyar Sárkányhajó Szövetség támogatásával lezajlott 3 napos rendezvényen 22 diák csapat vett részt.
Tisztújító Közgyűlés 2011Megtartotta tisztújító közgyűlését a Magyar Sárkányhajó Szövetség
2011. április 30-án az MSSZ tagsága az éves rendes közgyűlésen elfogadta az elnökség 2010. évi szakmai tevékenységéről és az éves pénzügyi terv (költségvetés) teljesítéséről szóló beszámolóját, a közhasznúsági jelentését, a számviteli törvény szerinti mérleget, a felügyelő bizottság beszámolóját, valamint a 2011-es évre vonatkozó pénzügyi tervét (költségvetését) is. Az évente kötelezően napirendre tűzött témákon túl idén esedékes volt az MSSZ tisztségviselőinek megválasztása is, tekintettel arra, hogy a tisztségviselők mandátuma az alapszabály rendelkezései szerint a megválasztást követő nyári olimpiai játékokat megelőző évben tartott évi rendes közgyűlésig, azaz mostanáig tartott.
A bajai Sugo Sárkányhajó ClubInterjú Ódor Tiborral, a bajai Sugo Sárkányhajó Club vezetőjével
A tavasz beköszöntével a tanmedencék ajtajára lakat kerül, a hajókat pedig örömmel tisztogatják, ébresztik téli álmából a sárkányhajósok. Kíváncsiak voltunk, hogyan készül a 2011-es szezon nyitóversenyét szervező csapat, a Sugo Sárkányhajó Club.
Ódor Tibor, sárkányhajós berkekben ismertebb nevén Indián mutatja be csapatuk, a Sugo Sárkányhajó Club történetét, amelyhez hitelesebb forrást nem is találhattunk volna, mint magát az alapító tagot. A Petőfi-szigetet körülölelő Duna-holtágról, a Sugovicáról elnevezett bajai sárkányhajósok története ugyanis beszédesebb a statisztikák között fellelhető adatoknál.
Sárkányhajózás DunaújvárosbanInterjú Szücs Lászlóval, a Dunaújvárosi Vizi Sport Club Sárkányszív Sárkányhajó Szakosztály vezetőjével.
A sárkányhajó sportegyesületek társadalmi szerepvállalásáról, a tömegsport előnyeiről, a sportolók „anyagi tehermentesítésének” fontosságáról és a dunaújvárosi versenyekről is beszélgettünk a szakosztály vezetőjével, akiben egy, a közösségért érzett komoly felelősségtudattal rendelkező sportembert ismerhettünk meg.
DragonmasterMagyarország legeredményesebb sárkányhajós klubcsapata „megduplázódott” – interjú Dóri Balázzsal, a Dragonász egyesületből kivált Dragonmaster csapat kapitányával.
Bulievezősökből maximalisták, avagy családbarát profizmus az amatőrsportban.
- A legeredményesebb magyar klubcsapat, amely a 2010-es sikereket elért válogatott gerincét is adta, úgy hírlik, kettévált. Igaz-e ez a hír, és ha igen, akkor mi volt a szétválás oka? –kérdeztük Dóri Balázst, a Dragonász oszlopos tagját.
Sportdiplomáciai túra Kijevben, az EDBF KözgyűlésénTélvíz idején fantázia nélkül elképzelhetetlen a kijevi versenyzés; erősödik a sárkányhajó sportág, növekszik a magyar befolyás
2010. évi személyi jövedelem adó 1%Ezúton köszönjük azoknak, akik a korábbi években személyi jövedelemadójuk 1 %-ával támogatták szövetségünket.
Amennyiben 2010. évi adója 1%-át idén is szövetségünknek szánja, ezzel segítve tevékenységünket, akkor kérjük, adóbevalláskor adószámunk megadásával szövetségünket tüntesse fel kedvezményezettként.
Elkészült az MSSZ 2011-es eseménynaptáraInterjú Sziklenka Lászlóval, az MSSZ szakmai elnökhelyettesével
Győr és Budapest a nemzetközi versenynaptárban, külön időpontban az A és B ligás magyar bajnokság, közkívánatra júliusi verseny Dunaújvárosban, a legjobbaknak irány Tampa Bay és Kijev, készül a „Magyar Sárkány”!
Már belátható, de még messzi távolságban az első vízreszállás napja a sárkányhajó sportot űző, a téli időszakot tanmedencében és tornateremben átvészelő közösségnek. Hogy nem hiába keringetik a vizet a kitartó csapattagok, annak ékes bizonyítékául megtekinthető a sportág 2011-es eseménynaptára. Ennek kapcsán beszélgettünk Sziklenka Lászlóval, az MSSZ szakmai elnökhelyettesével.
ÉvzárásSzeptember utolsó hétvégéjén ismét hűvös, szeles, esős időben Székesfehérváron befejeződöt a 2010. évi hivatalos sárkányhajó versenyszezon. Az utolsó versenyen kiélezett küzdelemben gazdára talált a Magyar Marathon Kupa is. A 6 versenyt magában foglaló versenysorozat végén a "B" ligában 22 résztvevő legénység közül az első helyen holt verseny alakult ki, de az "A" ligában is csak egy pont döntött. A "B" ligában a kupát egy évig a Torpedó legénysége őrízheti több győzelme miatt. Az "A" liga győztese a Dunai Sárkányok Vác lett.
Magyar Kupa és válogató eredményekA magyar sárkányhajó sport elit legénységei csaptak össze egymással és az időjárással a hétvégén Fadd-Domboriban. A folyamatos esőzés és a hűvös szél meglehetősen próbára tette a Magyar Sárkányhajó Szövetség ez évi utolsó Magyar Kupa futamán és válogatóján résztvevő versenyzők kitartását. A rossz időben született néhány meglepetés is. Az eredmények és a Magyar Kupa végeredménye megtalálhatók az Eredmények menüben.
Filmösszefoglaló az EB pénteki versenynapjárólFilmösszefoglaló az EB pénteki versenynapjáról
19 magyar érem az amszterdami Európa-bajnokságrólA rekordlétszámú magyar csapat, rekord mennyiségű érmet gyűjtött a hivatalos 9. Sárkányhajó Európa-bajnokságon.
A Magyar Sárkányhajó Szövetség minden korcsoportban indított legénységet, és minden korcsoportban szerzett érmet. Külön öröm, hogy a legeredményesebben a magyar Premier Open legénység szerepelt, a legrangosabb kategóriában, 1 arany és két ezüstéremmel.
Európa bajnok a Premier Open!A 9. Sárkányhajó Európa-bajnokság első versenynapja ezüst és bronzérem esővel kezdődött, csattanóval zárult. A legrangosabb kategóriában, az utolsó számban, Európa bajnok lett a Premier Open legénység.
1 | 2 | 3 | 4 következő utolsó Fel